योगी को लेकर किये गये सवाल के जवाब में उमा ने नसीहत के साथ सीख दी है। जहां तक योगी आदित्यनाथ की बात करें तो अपनी फायरब्रांड राजनीति के चलते उनपर कई मुकदमे भी दर्ज हैं। जब उमा भारती को एक मामूली मुकदमे के कारण एमपी के मुख्यमंत्री का पद छोड़ना पड़ा था। एकतरह से वे मध्यप्रदेश की राजनीति से बाहर कर दी गई हैं।आधिकारिक तौर पर उमा भारती के खिलाफ 1994 के हुबली दंगों के सम्बन्ध में गिरफ्तारी का वारंट जारी हुआ, तब पार्टी में मौजूद उनके विरोधियों ने इसको मुद्दा बनाया और इस्तीफा पार्टी ने मांग लिया। उमा के इस्तीफे के बाद बाबूलाल गौर को कुर्सी मिली। इसके बाद भी सियासी हालात बदले और उमा और अडवाणी के पिता-पुत्री वाले रिश्ते तल्ख होते गए। नतीजा यह हुआ कि शिवराज को कमान सौंप दी गई। उसके बाद जो हुआ, वह सभी जानते हैं। उमा ने ‘भारतीय जन शक्ति पार्टी’ बनाई। छह साल बाद तत्कालीन पार्टी अध्यक्ष नितिन गडकरी ने 7 जून, 2011 को उमा भारती की पार्टी में वापसी की घोषणा की। 2014 के लोक सभा चुनाव में वे झांसी लोकसभा का चुनाव जीतीं और मोदी कैबिनेट का हिस्सा बनीं।